Document ID: 32006D0883

KOMMISSIONENS BESLUTNING
af 5. december 2006
om ændring af beslutning 2006/80/EF for så vidt angår Slovenien
(meddelt under nummer K(2006) 5797)
(Kun den slovenske udgave er autentisk)
(2006/883/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/102/EØF af 27. november 1992 om identifikation og registrering af dyr (1), særlig artikel 3, stk. 2, og
ud fra følgende betragtninger:
(1)
I direktiv 92/102/EØF fastsættes minimumskravene til identifikation og registrering af dyr med forbehold af mere detaljerede fællesskabsregler, som vil kunne fastlægges med henblik på at udrydde eller kontrollere sygdomme.
(2)
I henhold til artikel 3, stk. 1, i direktiv 92/102/EØF påser medlemsstaterne, at den kompetente myndighed er i besiddelse af en ajourført fortegnelse over samtlige bedrifter, hvorpå der holdes dyr, der er omfattet af nævnte direktiv, og som er beliggende på dens område.
(3)
Efter artikel 3, stk. 2, i direktiv 92/102/EØF kan medlemsstaterne få tilladelse til i den fortegnelse over bedrifter, der kræves i henhold til direktivets artikel 3, stk. 1, at undlade at medtage fysiske personer, der holder kun et svin, som er bestemt til eget brug eller konsum, såfremt dette dyr, inden det flyttes, underkastes de i direktivet fastsatte kontrolforanstaltninger.
(4)
Kommissionens beslutning 2006/80/EF (2) giver visse medlemsstater tilladelse til at anvende undtagelsen i artikel 3, stk. 2, i direktiv 92/102/EØF for bedrifter med kun et svin.
(5)
Slovenien har anmodet om den tilladelse, der er omhandlet i artikel 3, stk. 2, i direktiv 92/102/EØF, for bedrifter med kun et svin og har givet de relevante garantier med hensyn til de kontrolforanstaltninger, der er fastsat i direktivet.
(6)
Slovenien bør derfor gives tilladelse til at anvende denne undtagelse.
(7)
Beslutning 2006/80/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2006/80/EF erstattes af teksten i bilaget til nærværende beslutning.
Artikel 2
Denne beslutning er rettet til Republikken Slovenien.
Udfærdiget i Bruxelles, den 5. december 2006.

Labels: 18
15
6